b'\n_START_ARTICLE_\nTeko\xc4\x8di du\xc5\xa1ik\n_START_SECTION_\nIdentifikacija snovi ali pripravka:\n_START_PARAGRAPH_\nIdentifikacija snovi ali pripravka: Trgovsko ime pripravka: teko\xc4\x8di du\xc5\xa1ik. Kemijska formula: N\xe2\x82\x82._NEWLINE_Uporaba snovi ali pripravka: uporablja se kot hladilno sredstvo.\n_START_SECTION_\nSestava s podatki o nevarnih sestavinah:\n_START_PARAGRAPH_\nSestava oziroma informacija o sestavinah: ne vsebuje nobenih drugih komponent ali ne\xc4\x8disto\xc4\x8d, ki bi tako ali druga\xc4\x8de vplivale na klasifikacijo tega produkta._NEWLINE_CAS-\xc5\xa1t.: 07727-37-9, EG-\xc5\xa1t.: 2317839\n_START_SECTION_\nUgotovitve o nevarnih lastnostih:\n_START_PARAGRAPH_\nNapotki za nevarnost: Tako kot pri vseh snoveh, lahko tudi pri kontaktu s teko\xc4\x8dim du\xc5\xa1ikom pride do razli\xc4\x8dnih po\xc5\xa1kodb. V tem primeru lahko teko\xc4\x8di du\xc5\xa1ik povzro\xc4\x8di mrzle opekline oziroma ozebline, ob visokih koncentracijah v prostoru pa lahko deluje zadu\xc5\xa1ljivo.\n_START_SECTION_\nUkrepi za prvo pomo\xc4\x8d:\n_START_PARAGRAPH_\nVdihovanje: Prisotnost visoke koncentracije teko\xc4\x8dega du\xc5\xa1ika v prostoru lahko povzro\xc4\x8di zadu\xc5\xa1itev. Simptomi zadu\xc5\xa1itve so lahko izguba sposobnosti premikanja in izguba zavesti. V primeru zadu\xc5\xa1itve je potrebno \xc5\xbertev spraviti na sve\xc5\xbe zrak, jo toplo pokriti in pustiti po\xc4\x8divati. Nato moramo nujno poklicati zdravnika. V primeru, da pri \xc5\xbertvi ne zaznamo sr\xc4\x8dnega utripa, moramo nemudoma pri\xc4\x8deti z umetnim dihanjem._NEWLINE_Stik s ko\xc5\xbeo in o\xc4\x8dmi: V primeru, da teko\xc4\x8di du\xc5\xa1ik pride v stik z o\xc4\x8dmi, je potrebno o\xc4\x8di takoj za\xc4\x8deti izpirati z vodo. Izpiranje z vodo mora trajati najmanj 15 minut. Nato je potrebno o\xc4\x8di pokriti s sterilno gazo in nemudoma poklicati zdravnika.\n_START_SECTION_\nUkrepi ob po\xc5\xbearu:\n_START_PARAGRAPH_\nPosebne nevarnosti: Teko\xc4\x8di du\xc5\xa1ik ni gorljiv, vendar pa lahko po\xc5\xbear povzro\xc4\x8di eksplodiranje posode v kateri je spravljen._NEWLINE_Primerna sredstva za ga\xc5\xa1enje: Uporabijo se lahko vsa znana sredstva za ga\xc5\xa1enje (pena, pesek, suhi kemi\xc4\x8dni prah, vodna prha, zemlja, CO\xe2\x82\x82,...)._NEWLINE_Posebna za\xc5\xa1\xc4\x8ditna oprema za gasilce: dihalni aparati, ki morajo biti neodvisni od okoli\xc5\xa1kega zraka.\n_START_SECTION_\nUkrepi ob nezgodnih izpustih\n_START_PARAGRAPH_\nPrevidnostni ukrepi, ki se nana\xc5\xa1ajo na ljudi: Najprej je potrebno evakuirati obmo\xc4\x8dje. Pri sami evakuaciji oziroma \xc5\xbee pri vstopu na nevarno obmo\xc4\x8dje, je potrebno uporabljati dihalni aparat, ki je neodvisen od okoli\xc5\xa1kega zraka. Poskrbeti moramo tudi za zadostno zra\xc4\x8denje._NEWLINE_Ekolo\xc5\xa1ki za\xc5\xa1\xc4\x8ditni ukrepi: Poglavitni ekolo\xc5\xa1ki za\xc5\xa1\xc4\x8ditni ukrep je, da posku\xc5\xa1amo zaustaviti uhajanje plina. Nato je potrebno prepre\xc4\x8diti vdiranje plina v delovne jame, kanalizacijo, kleti in druge kraje, na katerih bi lahko bilo kopi\xc4\x8denje nevarno.\n_START_SECTION_\nRavnanje z nevarno snovjo/pripravkom in skladi\xc5\xa1\xc4\x8denje\n_START_PARAGRAPH_\nRavnanje: Potrebno je prepre\xc4\x8diti vdor vode v posodo za plin ter prepre\xc4\x8diti povratni tok v posodo s plinom. Pri tem se lahko uporablja le ustrezna oprema, ki je primerna za predvideno temperaturo in tlak. V primeru dvoma se moramo nujno posvetovati z dobaviteljem teko\xc4\x8dega du\xc5\xa1ika._NEWLINE_Skladi\xc5\xa1\xc4\x8denje: shranjujemo ga v mobilnih tla\xc4\x8dnih posodah za plin. Te posode je potrebno skladi\xc5\xa1\xc4\x8diti pri manj kot 50\xc2\xa0\xc2\xb0C na dobro prezra\xc4\x8devanem kraju.\n_START_SECTION_\nNadzor nad izpostavljenostjo/varnost in zdravje pri delu\n_START_PARAGRAPH_\nOsebni za\xc5\xa1\xc4\x8ditni ukrepi so za\xc5\xa1\xc4\x8dita o\xc4\x8di, obraza in ko\xc5\xbee pred brizgi teko\xc4\x8dine. Zagotoviti je potrebno tudi primerno zra\xc4\x8denje.\n_START_SECTION_\nFizikalne in kemijske lastnosti\n_START_PARAGRAPH_\nTeko\xc4\x8di du\xc5\xa1ik je teko\xc4\x8dina brez barve, vonja in okusa. Tali\xc5\xa1\xc4\x8de ima pri -210\xc2\xa0\xc2\xb0C, vreli\xc5\xa1\xc4\x8de pri -196\xc2\xa0\xc2\xb0C ( to je tudi temperatura sublimacije), kriti\xc4\x8dno temperaturo pa pri -147\xc2\xa0\xc2\xb0C. Relativna gostota (kot teko\xc4\x8dina, voda = 1) zna\xc5\xa1a 0,8. Topnost v vodi je 20\xc2\xa0mg/l.\n_START_SECTION_\nObstojnost in reaktivnost\n_START_PARAGRAPH_\nObstojnost: je stabilen pod normalnimi pogoji._NEWLINE_Reaktivnost: Iztekajo\xc4\x8da teko\xc4\x8dina pa lahko povzro\xc4\x8di krhkost konstrukcijskih materialov.\n_START_SECTION_\nToksikolo\xc5\xa1ki podatki\n_START_PARAGRAPH_\nToksi\xc4\x8dni u\xc4\x8dinki teko\xc4\x8dega du\xc5\xa1ika niso znani.\n_START_SECTION_\nEkotoksikolo\xc5\xa1ki podatki\n_START_PARAGRAPH_\nTeko\xc4\x8di du\xc5\xa1ik lahko \xc5\xa1koduje rasti rastlin in \xc5\xbeivali.\n_START_SECTION_\nOdstranjevanje\n_START_PARAGRAPH_\nTeko\xc4\x8dega du\xc5\xa1ika ne smemo pustiti iztekati v delovne jame, kanalizacije, kleti in druga podobna mesta, na katerih bi lahko postalo kopi\xc4\x8denje teko\xc4\x8dega du\xc5\xa1ika nevarno. Za vse ostale informacije se moramo obrniti na dobavitelja.\n_START_SECTION_\nTransportni podatki\n_START_PARAGRAPH_\nARD/RID: razred 2, t\xc4\x8d. 3 A_NEWLINE_\xc4\x8ce imamo mo\xc5\xbenost, potem teko\xc4\x8di du\xc5\xa1ik preva\xc5\xbeamo v vozilih, kjer je tovor lo\xc4\x8den od voznikove kabine. Pri tem mora voznik poznati mo\xc5\xbene nevarnosti tovora in vedeti mora, kaj je potrebno storiti v primeru nezgode. Poleg tega je potrebno zagotoviti zadostno zra\xc4\x8denje. Prepovedano je tudi kajenje v vozilu in ob njem.\n_START_SECTION_\nZakonsko predpisani podatki o predpisih\n_START_PARAGRAPH_\nMednarodni predpisi: "Uredba o tla\xc4\x8dnih posodah s Tehni\xc4\x8dnimi predpisi za nevarne snovi" ter "Tehni\xc4\x8dni predpisi za nevarne snovi".'